(ร่าง)

สัญญาเช่า

ที่ นตก.(ส) ........./๒๕..... (อ้างอิงตามปีการศึกษา) วันที่ ระบุวันที่คู่สัญญาลงนาม

สัญญาฉบับนี้ทำขึ้น ณ มหาวิทยาลัยหอการค้าไทย ระหว่างมหาวิทยาลัยหอการค้าไทย โดย..........................(ผู้มีอำนาจลงนามในนามมหาวิทยาลัย) มหาวิทยาลัยตั้งอยู่เลขที่ ๑๒๖/๑ ซอยวิภาวดีรังสิต ๒ แขวงรัชดาภิเษก เขตดินแดง กรุงเทพมหานคร ซึ่งต่อไปในสัญญานี้จะเรียกว่า “มหาวิทยาลัย” คู่สัญญาฝ่ายหนึ่ง

กับ....................................................................(รายละเอียดของคู่สัญญา/ผู้อำนาจลงนาม/กระทำการ อ้างอิงตามหนังสือรับรองการจดทะเบียน/หนังสือมอบอำนาจ) อาทิเช่น บริษัทจำกัด /ห้างหุ้นส่วนจำกัด /อื่น ๆ โดย......................................................สำนักงานแห่งใหญ่ตั้งอยู่เลขที่.....................................ถนน..........................แขวง.....................เขต...................จังหวัด............................ซึ่งต่อไปในสัญญานี้จะเรียกว่า “ผู้เช่า” คู่สัญญาอีกฝ่ายหนึ่ง คู่สัญญาทั้งสองฝ่ายตกลงทำสัญญาต่อกัน ดังมีข้อความต่อไปนี้

ข้อ ๑. มหาวิทยาลัยตกลงให้เช่าและผู้เช่าตกลงเช่าพื้นที่บริเวณ.....................พื้นที่เช่าประมาณ............................ ซึ่งตั้งอยู่เลขที่ ๑๒๖/๑ ซอยวิภาวดีรังสิต ๒ แขวงรัชดาภิเษก เขตดินแดง กรุงเทพมหานคร ต่อไปในสัญญานี้ จะเรียกว่า “สถานที่เช่า” เพื่อจำหน่าย............................................................................................................. รายละเอียดปรากฏตามเอกสารแนบท้ายสัญญาหมายเลข ๑.

ข้อ ๒. คู่สัญญาตกลงกำหนดระยะเวลาการเช่าตามสัญญานี้เป็นระยะเวลา.....................ปี โดยมีระยะเวลาเริ่มตั้งแต่วันที่....................................ถึงวันที่..............................................โดยมหาวิทยาลัยตกลงส่งมอบสถานที่เช่าให้ผู้เช่าในวันที่............................................................................................................................................................

ข้อ ๓. ผู้เช่าตกลงชำระค่าเช่าให้แก่มหาวิทยาลัยเป็นรายเดือนในอัตราเดือนละ......................................บาท (........................................................) ซึ่งราคานี้เป็นราคาที่ไม่รวมค่าไฟฟ้า โดยจะชำระภายในวันที่ ๕ ของทุกเดือน ณ กองการเงินของมหาวิทยาลัย หากผู้เช่าไม่ชำระภายในเวลาที่กำหนด ผู้เช่ายินยอมเสียค่าปรับให้แก่มหาวิทยาลัยในอัตราวันละ ๑๐๐.๐๐ บาท (หนึ่งร้อยบาทถ้วน)

หากผู้เช่าผิดนัดไม่ชำระค่าเช่าและค่าสาธารณูปโภคต่าง ๆ ระยะเวลา 3 (สาม) เดือนติดต่อกันมหาวิทยาลัยขอสงวนสิทธิ์ยุติการให้เช่าพื้นที่ และงดจ่ายกระแสไฟฟ้าและน้ำประปาโดยไม่แจ้งล่วงหน้า รวมทั้งดำเนินการอื่นใดตามที่เห็นสมควรเพื่อบังคับให้เป็นไปตามกฎหมาย

ข้อ ๔. มหาวิทยาลัยตกลงจะจัดหาไฟฟ้าและน้ำประปาให้เพียงพอกับการประกอบกิจการของผู้เช่า โดยผู้เช่าตกลงเป็นผู้ออกค่าไฟฟ้าและน้ำประปาในอัตราที่มหาวิทยาลัยกำหนดไว้ ตามจำนวนที่ปรากฏในมาตรวัด (มิเตอร์) ที่ติดตั้งไว้ทุกสิ้นเดือน โดยคู่สัญญาตกลงคิดค่าไฟฟ้าและน้ำประปา ดังนี้

ค่าไฟฟ้า 7 บาท/ยูนิต ค่ารักษามิเตอร์ไฟฟ้า 25 บาท/เดือน

ค่าน้ำประปา 17 บาท/ยูนิต ค่ารักษามิเตอร์น้ำประปา 25 บาท/เดือน

ข้อ ๕. ผู้เช่าตกลงชำระค่าเช่าให้แก่มหาวิทยาลัย ณ สถานที่อันเป็นภูมิลำเนาของมหาวิทยาลัย หรือสถานที่อื่นที่คู่สัญญาตกลงกันในภายหลังและการที่มหาวิทยาลัยหรือตัวแทนมหาวิทยาลัยไปเก็บเงินค่าเช่ากับผู้เช่า ย่อมไม่ลบล้างหน้าที่ของผู้เช่าดังกล่าว

ข้อ ๖. เพื่อเป็นหลักประกันการปฏิบัติตามสัญญา ผู้เช่าได้วางเงินค่าเช่าล่วงหน้า ๒ เดือน เป็นเงินจำนวน ................................บาท (.........................................) ตามใบเสร็จรับเงินเลขที่ ...................................................... ลงวันที่......................................และเงินประกันการเช่า จำนวน 1 เดือน เป็นเงินจำนวน............................บาท(..................................) ตามใบเสร็จรับเงินเลขที่.....................................ลงวันที่........................................................

มหาวิทยาลัยจะคืนเงินประกันนี้ให้แก่ผู้เช่าเมื่อผู้เช่าพ้นจากข้อผูกพันตามสัญญานี้ และปราศจากหนี้ใด ๆ อันค้างชำระกับมหาวิทยาลัย

ในกรณีที่ผู้เช่าผิดสัญญาข้อใดข้อหนึ่ง ผู้เช่าตกลงให้มหาวิทยาลัยหักเงินประกันดังกล่าวเพื่อชำระหนี้ที่เกิดขึ้นได้ทันที และเมื่อมหาวิทยาลัยหักเงินประกันดังกล่าวแล้ว ผู้เช่าตกลงนำเงินประกันมาวางเพิ่มเติมให้กับมหาวิทยาลัยจนครบจำนวนเดิมทันทีที่มหาวิทยาลัยได้แจ้งให้ทราบ

ข้อ ๗. ผู้เช่าตกลงเป็นผู้รับผิดชอบในการเสียภาษีเงินได้หัก ณ ที่จ่ายด้วยตัวเอง

ข้อ ๘. ผู้เช่าตกลงเป็นผู้รับผิดชอบในค่าธรรมเนียม ค่าอากรแสตมป์ ค่าภาษีอากร หรือค่าใช้จ่ายใด ๆ อันเนื่องมาจากการเช่าสถานที่เช่าตามสัญญานี้ทั้งสิ้น

ข้อ ๙. มหาวิทยาลัยตกลงให้ผู้เช่าทำการติดตั้งป้ายชื่อร้านและป้ายโฆษณาสินค้า รวมทั้งอุปกรณ์อื่น ๆ ในบริเวณร้านได้ตลอดอายุการเช่า เพื่อเป็นการส่งเสริมการค้าของผู้เช่า แต่ทั้งนี้ต้องไม่เป็นการดัดแปลงหรือต่อเติมสถานที่เช่าแต่อย่างใด โดยผู้เช่าจะเป็นผู้เสียภาษีป้ายโฆษณาเอง

ข้อ ๑๐. ผู้เช่าตกลงจะไม่ดัดแปลงหรือทำการต่อเติมสถานที่เช่าใด ๆ เว้นแต่จะได้รับความยินยอมเป็น ลายลักษณ์อักษรจากมหาวิทยาลัยก่อน

ในกรณีที่ผู้เช่าได้รับความยินยอมให้ดัดแปลง ต่อเติม หรือติดตั้งวัสดุอุปกรณ์ใด ๆ ที่มีลักษณะติดตรึงถาวรกับสถานที่เช่า ผู้เช่าตกลงให้สิ่งติดตรึงถาวรกับสถานที่เช่าดังกล่าวตกเป็นกรรมสิทธิ์ของมหาวิทยาลัยเมื่อสัญญาเช่านี้สิ้นสุดลง เว้นแต่มหาวิทยาลัยไม่ต้องการสิ่งที่ติดตรึงถาวรดังกล่าว ผู้เช่าจะต้องรื้อถอนให้เรียบร้อยภายใน ๓๐ (สามสิบ) วัน นับจากวันที่ได้รับแจ้งเป็นลายลักษณ์อักษรจากมหาวิทยาลัย

ข้อ ๑๑. ผู้เช่าตกลงให้มหาวิทยาลัยหรือผู้แทนของมหาวิทยาลัยเข้าตรวจสถานที่เช่าได้ตลอดเวลา ทั้งนี้ การตรวจตราดังกล่าวจะต้องไม่เป็นการรบกวนการใช้สถานที่เช่าของผู้เช่าเกินสมควร

ในกรณีที่มหาวิทยาลัยเห็นว่าการติดตั้งของผู้เช่าเกิดความชำรุดเสียหายและอาจก่อให้เกิดอันตรายกับบุคคลอื่น เมื่อมหาวิทยาลัยแจ้งให้ผู้เช่าทราบแล้ว ผู้เช่าตกลงจะดำเนินการซ่อมแซมความชำรุดเสียหายนั้น ให้เรียบร้อยโดยเร็ว

ข้อ ๑๒. ผู้เช่าตกลงว่าจะแจ้งชื่อ จำนวน และตำแหน่งของลูกจ้างหรือพนักงานของผู้เช่าให้มหาวิทยาลัยทราบ ตามมาตรการรักษาความปลอดภัยของมหาวิทยาลัย หากมีการเปลี่ยนแปลงลูกจ้างหรือพนักงานของผู้เช่า ผู้เช่าจะแจ้งให้มหาวิทยาลัยทราบถึงการเปลี่ยนแปลงทุกครั้ง

ผู้เช่าตกลงว่าผู้เช่าหรือลูกจ้างหรือพนักงานของผู้เช่า จะสวมใส่เครื่องแต่งกายให้สุภาพเรียบร้อยเมื่อเข้ามาภายในมหาวิทยาลัย และจะปฏิบัติตามกฎระเบียบที่เกี่ยวข้องในการทำงานที่มหาวิทยาลัยกำหนดไว้

ในกรณีที่มหาวิทยาลัยแจ้งว่าลูกจ้างหรือพนักงานของผู้เช่าคนใดมีความประพฤติไม่เหมาะสมก่อเหตุทะเลาะวิวาท ครอบครองยาเสพติด เล่นการพนัน หรือทำการล่วงละเมิดทางเพศกับบุคคลใด ๆ ภายในมหาวิทยาลัย ผู้เช่าตกลงจะนำลูกจ้างหรือพนักงานคนใหม่มาเปลี่ยนแทนให้ทันทีที่ได้รับแจ้ง โดยจะไม่นำมาเป็นเหตุเรียกร้องค่าเสียหายหรือบอกเลิกสัญญากับมหาวิทยาลัย

ข้อ ๑๓. ผู้เช่าตกลงจะรับผิดชอบต่ออุปัทวเหตุ ภยันตราย หรือความเสียหายใด ๆ ที่เกิดขึ้นกับสถานที่เช่า ทรัพย์สินของผู้ให้เช่า พนักงานหรือบุคคลที่อยู่ในความดูแลของผู้ให้เช่า อันเนื่องมาจากการกระทำของผู้เช่า ตัวแทน หรือลูกจ้างของผู้เช่า

ข้อ ๑๔. คู่สัญญาตกลงว่าหากสถานที่เช่านี้มีปัญหาภายหลังด้านภูมิทัศน์ หรือเป็นอุปสรรคในการดำเนินงานอื่นใดของมหาวิทยาลัย เมื่อมหาวิทยาลัยแจ้งให้ผู้เช่าดำเนินการโยกย้าย ปรับเปลี่ยนสถานที่เช่าไปยังพื้นที่อื่น ๆ ผู้เช่าจะดำเนินการแก้ไขโดยเร็ว ด้วยค่าใช้จ่ายของผู้เช่าเอง

หากได้มีการแก้ไขตามข้อตกลงข้างต้นแล้ว แต่ไม่สามารถแก้ไขปัญหาได้ ผู้เช่าตกลงให้มหาวิทยาลัยใช้สิทธิบอกเลิกสัญญาได้ทันที โดยผู้เช่าจะไม่เรียกร้องค่าเสียหายหรือค่าใช้จ่ายใด ๆ จากมหาวิทยาลัยทั้งสิ้น

ข้อ ๑๕. ผู้เช่าจะโอนสิทธิและหน้าที่ตามสัญญานี้ ไม่ว่าทั้งหมดหรือแต่บางส่วนให้แก่ผู้อื่นไม่ได้ เว้นแต่ได้รับความยินยอมจากมหาวิทยาลัยเป็นลายลักษณ์อักษร

ในกรณีที่มหาวิทยาลัยให้ความยินยอมเป็นลายลักษณ์อักษร ผู้เช่าตกลงที่จะยังคงรับผิดร่วมกับผู้เช่าช่วง

ข้อ ๑๖. กรณีคู่สัญญาฝ่ายใดต้องการบอกเลิกสัญญาก่อนครบกำหนดระยะเวลาของสัญญาโดยไม่ใช่ความผิดของคู่สัญญาอีกฝ่าย คู่สัญญาฝ่ายที่ต้องการบอกเลิกสัญญาจะต้องบอกกล่าวให้คู่สัญญาอีกฝ่ายทราบล่วงหน้าเป็นลายลักษณ์อักษรไม่น้อยกว่า ๓ (สาม) เดือน

ในกรณีที่มหาวิทยาลัยบอกเลิกสัญญาตามข้อนี้ มหาวิทยาลัยตกลงจะคืนเงินประกันการเช่า และค่าเช่าล่วงหน้าจำนวน ................................บาท (...........................................) ที่ยึดถือไว้ คืนให้กับผู้เช่าภายใน ๓๐ (สามสิบ) วัน นับแต่วันที่สัญญาสิ้นสุดลง

ในกรณีที่ผู้เช่าบอกเลิกสัญญาไม่เป็นไปตามวรรคแรก ผู้เช่าตกลงให้มหาวิทยาลัยริบเงินประกัน การเช่าและค่าเช่าล่วงหน้า จำนวน.............................. บาท (.........................................................) ได้

ข้อ ๑๗. หากคู่สัญญาฝ่ายใดผิดสัญญาข้อใดข้อหนึ่ง คู่สัญญาอีกฝ่ายจะต้องทำหนังสือแจ้งถึงเหตุในการ ผิดสัญญา และหากคู่สัญญาฝ่ายที่ผิดสัญญาไม่ดำเนินการแก้ไขให้ถูกต้องภายใน ๓๐ (สามสิบ) วันนับแต่วันที่ได้รับแจ้ง คู่สัญญาอีกฝ่ายมีสิทธิบอกเลิกสัญญาได้ทันที และเรียกค่าเสียหายจากการผิดสัญญานั้นได้ ทั้งนี้ในกรณีผู้เช่าเป็นฝ่ายผิดสัญญา มหาวิทยาลัยมีสิทธิริบหลักประกันโดยถือเป็นเงินส่วนหนึ่งของค่าเสียหายได้

ข้อ ๑๘. ภายใต้สัญญา ข้อ ๑๐. เมื่อสัญญาเช่าสิ้นสุด ผู้เช่าตกลงขนย้ายทรัพย์สินออกไปจากสถานที่เช่า และส่งมอบสถานที่เช่าในสภาพดีคืนให้แก่มหาวิทยาลัยภายใน ๓๐ (สามสิบ) วัน นับแต่วันที่สัญญาสิ้นสุด หากผู้เช่า ไม่ยอมขนย้ายทรัพย์สินและบริวารออกไปจากสถานที่เช่าตามกำหนดเวลาดังกล่าว มหาวิทยาลัยมีสิทธิที่จะขนย้ายทรัพย์สินของผู้เช่าออกไปจากสถานที่เช่า หรือกระทำการใด ๆ เพื่อเป็นการระงับการปฏิบัติงานของผู้เช่าได้ โดยมหาวิทยาลัยไม่ต้องรับผิดชอบในความเสียหายอันเกิดขึ้นแก่ผู้เช่า และไม่ตัดสิทธิมหาวิทยาลัยที่จะริบเงินประกัน และเรียกค่าเสียหายจากการดังกล่าวนั้นด้วย

ข้อ ๑๙. การบอกกล่าว การแจ้ง หรือการสื่อสารอันเกี่ยวกับสัญญานี้ ให้ทำเป็นหนังสือส่งทางไปรษณีย์ลงทะเบียนตอบรับตามที่อยู่ที่ระบุไว้ในสัญญานี้

ข้อ ๒๐. การแก้ไข เพิ่มเติม หรือเปลี่ยนแปลงใด ๆ ซึ่งข้อความในสัญญาและ/หรือเอกสารแนบท้ายสัญญาไม่ว่าทั้งหมดหรือบางส่วน คู่สัญญาทั้งสองฝ่ายตกลงจะทำความตกลงร่วมกันเป็นลายลักษณ์อักษร และคู่สัญญา ทั้งสองฝ่ายตกลงให้ถือเอกสารที่ทำขึ้นดังกล่าวเป็นส่วนหนึ่งของสัญญานี้

ข้อ ๒๑. เอกสารแนบท้ายสัญญาดังต่อไปนี้ ให้ถือเป็นส่วนหนึ่งของสัญญานี้

1. จุดติดตั้งและแผนผังสถานที่เช่า จำนวน หน้า

2. เอกสารสำคัญของผู้เช่า จำนวน หน้า

3. เอกสารสำคัญของมหาวิทยาลัย จำนวน ๑๔ หน้า

ความใดในเอกสารแนบท้ายสัญญาที่ขัดแย้งข้อความในสัญญานี้ ให้ใช้ข้อความในสัญญานี้บังคับและในกรณีที่เอกสารแนบท้ายสัญญาขัดแย้งกันเอง ผู้รับจ้างจะต้องปฏิบัติตามคำวินิจฉัยของมหาวิทยาลัย

สัญญาฉบับนี้ทำขึ้นเป็นสองฉบับ มีข้อความถูกต้องตรงกันทุกประการ คู่สัญญาทั้งสองฝ่ายได้อ่านข้อความและเข้าใจโดยตลอดแล้ว จึงได้ลงลายมือชื่อและประทับตราสำคัญ (ถ้ามี) ไว้เป็นสำคัญต่อหน้าพยานและเก็บรักษาไว้ฝ่ายละหนึ่งฉบับ

|  |  |
| --- | --- |
| (ลงชื่อ)..............................................................มหาวิทยาลัย | (ลงชื่อ).....................................................................ผู้เช่า |
| มหาวิทยาลัยหอการค้าไทย | (รายละเอียดของชื่อ นิติบบุคล/บุคลธรรมดา) |
| โดย.................................................................. | โดย..................................................... |
| ผู้มีอำนาจลงนามในนามมหาวิทยาลัย | กรรมการผู้มีอำนาจ/ผู้รับมอบอำนาจ |
|  |  |
|  |  |
| (ลงชื่อ)........................................................................พยาน | (ลงชื่อ)...................................................................พยาน |
| (ผู้ช่วยอธิการบดีฝ่ายอาคารและสิ่งแวดล้อม) | (หัวหน้ากองนิติการ) |
|  |  |
|  |  |
|  |
|  |

เอกสารแนบท้ายสัญญาหมายเลข ๑. จุดติดตั้งและแผนผังสถานที่เช่า